CELEX: 62019CB0654
Language: el
Date: 2020-10-01 00:00:00
Title: Υπόθεση C-654/19: Διάταξη του Δικαστηρίου (όγδοο τμήμα) της 1ης Οκτωβρίου 2020 [αίτηση του Landesgericht Korneuburg (Αυστρία) για την έκδοση προδικαστικής αποφάσεως] — FP Passenger Service κατά Austrian Airlines AG [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Αεροπορικές μεταφορές – Κανονισμός (ΕΚ) 261/2004 – Αποζημίωση των επιβατών αεροπορικών μεταφορών σε περίπτωση μεγάλης καθυστέρησης μιας πτήσης – Δικαίωμα αποζημίωσης σε περίπτωση καθυστέρησης – Διάρκεια της καθυστέρησης – Ώρα ανοίγματος της θύρας του αεροπλάνου στον προορισμό – Πραγματική ώρα άφιξης – Προγραμματισμένη ώρα άφιξης – Ερώτημα επί του οποίου έχει ήδη δοθεί απάντηση από το Δικαστήριο ή απάντηση που μπορεί να συναχθεί σαφώς από τη νομολογία]

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/14
            
         
      Διάταξη του Δικαστηρίου (όγδοο τμήμα) της 1ης Οκτωβρίου 2020 [αίτηση του Landesgericht Korneuburg (Αυστρία) για την έκδοση προδικαστικής αποφάσεως] — FP Passenger Service κατά Austrian Airlines AG
      (Υπόθεση C-654/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Αεροπορικές μεταφορές - Κανονισμός (ΕΚ) 261/2004 - Αποζημίωση των επιβατών αεροπορικών μεταφορών σε περίπτωση μεγάλης καθυστέρησης μιας πτήσης - Δικαίωμα αποζημίωσης σε περίπτωση καθυστέρησης - Διάρκεια της καθυστέρησης - Ώρα ανοίγματος της θύρας του αεροπλάνου στον προορισμό - Πραγματική ώρα άφιξης - Προγραμματισμένη ώρα άφιξης - Ερώτημα επί του οποίου έχει ήδη δοθεί απάντηση από το Δικαστήριο ή απάντηση που μπορεί να συναχθεί σαφώς από τη νομολογία)
      (2020/C 423/21)
      Γλώσσα διαδικασίας: η γερμανική
      
         Αιτούν δικαστήριο
      
      Landesgericht Korneuburg
      
         Διάδικοι στην υπόθεση της κύριας δίκης
      
      FP Passenger Service GmbH
      
         κατά
      
      Austrian Airlines AG
      
         Διατακτικό
      
      Ο κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91, ερμηνευόμενος υπό το πρίσμα της αποφάσεως της 4ης Σεπτεμβρίου 2014, Germanwings (C-452/13, EU:C:2014:2141), έχει την έννοια ότι, για τον προσδιορισμό της διάρκειας της καθυστέρησης την οποία υπέστησαν οι επιβάτες μιας πτήσης κατά την άφιξή της, πρέπει να υπολογίζεται ο χρόνος που μεσολάβησε μεταξύ της προγραμματισμένης ώρας άφιξης και της πραγματικής ώρας άφιξης, ήτοι του χρονικού σημείου κατά το οποίο ανοίγει τουλάχιστον μία από τις θύρες του αεροπλάνου, οπότε επιτρέπεται στους επιβάτες η αποβίβαση από αυτό.
      
         (1)  EE C 406 της 2.12.2019.